EGYÜTTMŰKÖDÉSI MEGÁLLAPODÁS
KÖZIGAZGATÁSI SZERZŐDÉS
amely létrejött egyrészről Zalakaros Város Önkormányzat (8749 Zalakaros, Gyógyfürdő tér 1. képviseletében eljár: Novák Ferenc polgármester) a továbbiakban: Települési önkormányzat,
másrészről Zalakaros Város Német Nemzetiségi Önkormányzata (8749 Zalakaros, Zrínyi u. 2. képviseletében eljár: Dr. Szabados Gyula elnök) a továbbiakban Nemzetiségi önkormányzat (a továbbiakban együtt: felek) között alulírott helyen és időben az alábbi feltételekkel:
Zalakaros Város Önkormányzata és Zalakaros Város Német Nemzetiségi Önkormányzata a nemzetiségek jogairól szóló 2011. évi CLXXIX. törvény 80. §-a (továbbiakban: Nj. tv.), valamint az államháztartásról szóló 2011. évi CXCV. törvény 6/C. § (2) bekezdés b) pontja (továbbiakban: Áht.) alapján a Nemzetiségi önkormányzat részére az önkormányzati működés személyi és tárgyi feltételei biztosításáról, a működéssel kapcsolatos végrehajtási feladatok ellátásáról, valamint a Nemzetiségi önkormányzat gazdálkodásának végrehajtásával, elszámolási és nyilvántartási rendjével kapcsolatban az alábbiakban állapodnak meg. 

I. Általános rendelkezések

1. A Települési önkormányzat a nemzetiségek jogairól szóló 2011. évi CLXXIX. törvény 80.§ (1) bekezdésében meghatározott feladatokat a Zalakarosi Közös Önkormányzati Hivatal (8749 Zalakaros, Gyógyfürdő tér 1.) (továbbiakban: KÖH) útján biztosítja, ennek körében:
a) biztosítja a helyi nemzetiségi önkormányzat részére havonta igény szerint, de legalább 32 órában, az önkormányzati feladat ellátásához szükséges tárgyi, technikai eszközökkel felszerelt helyiség ingyenes használatát, a Zalakaros Zrínyi u. 2. szám alatt található irodában. A helyiséghez, továbbá a helyiség infrastruktúrájához kapcsolódó rezsiköltségek és fenntartási költségek viselésével;
b) biztosítja az önkormányzat működéséhez (a testületi, tisztségviselői, képviselői feladatok ellátásához) szükséges tárgyi és személyi feltételeket;
c) gondoskodik a testületi ülések előkészítéséről (meghívók, előterjesztések, hivatalos levelezés előkészítése, postázása, a testületi ülések jegyzőkönyveinek elkészítése, postázása felterjesztése);
d) gondoskodik a testületi döntések és a tisztségviselők döntéseinek előkészítéséről, a testületi és tisztségviselői döntéshozatalhoz kapcsolódó nyilvántartási, sokszorosítási, postázási feladatok ellátásáról;
e) gondoskodik a nemzetiségi önkormányzat működésével, gazdálkodásával kapcsolatos nyilvántartási, iratkezelési feladatok ellátásáról; és
f) a jelnyelv és a speciális kommunikációs rendszer használatának biztosítása, és
g) az a)–f ) pontban meghatározott feladatellátáshoz kapcsolódó költségek viselése a helyi nemzetiségi önkormányzat tagja és tisztségviselője telefonhasználata költségeinek kivételével.” 

1.1. A Települési önkormányzat biztosítja, hogy a Nemzetiségi önkormányzat képviselő-testületi ülésein a jegyző, vagy megbízottja a Települési önkormányzat megbízásából és képviseletében részt vesz és jelzi, amennyiben törvénysértést észlel, továbbá a nemzetiségi önkormányzat kérésére szakmai segítséget nyújt annak ülésén és azon kívül is a nemzetiségi önkormányzat működését érintően. 
1.2. A Nemzetiségi önkormányzat a használt javakat csak alapfeladatának ellátásához szükséges mértékben veheti igénybe, azokat a rendes és ésszerű gazdálkodás szabályai szerint, a jó gazda gondosságával kezelheti.
1.3. A Nemzetiségi önkormányzat a használat jogát másnak semmilyen formában nem engedheti át.
1/4. A Települési önkormányzat célhoz rendelten elszámolási kötelezettséggel támogatást biztosíthat a Nemzetiségi önkormányzat részére. A Települési önkormányzat rögzíti, a támogatás nem irányulhat a Nemzetiségi önkormányzat általános működési kiadásainak - Nemzetiségi önkormányzati tisztségviselők személyi juttatásainak ezek járulékainak, telefonhasználat költségeinek – finanszírozására.

II. A Nemzetiségi önkormányzat gazdálkodásával kapcsolatos rendelkezések
2. A költségvetés elkészítésének, elfogadásának és módosításának rendje
2.1 A Nemzetiségi önkormányzat költségvetési határozatának elkészítése
A Nemzetiségi önkormányzat költségvetésének összeállítására a költségvetési törvényből adódó részletes információk megismerése után kerül sor. A pénzügyi osztályvezető által kijelölt pénzügyi ügyintéző szakmai segítséget nyújt a költségvetés összeállításához.
A Nemzetiségi önkormányzat – figyelembe véve a várható éves bevételeit (a nemzetiségi önkormányzatok működésének általános támogatásával együtt) - elkészíti éves költségvetése eredeti előirányzatait. Bevételeknél forrásonként, kiadásoknál kiemelt előirányzatonként.
A Nemzetiségi önkormányzat elnöke a közös önkormányzati hivatal által előkészített költségvetési határozat-tervezetet a központi költségvetésről szóló törvény kihirdetését követő negyvenötödik napig nyújtja be a testületnek. 
A költségvetési határozatnak tartalmaznia kell a Nemzetiségi önkormányzat költségvetési bevételeit és költségvetési kiadásait előirányzat-csoportok, kiemelt előirányzatok szerinti bontásban, a működési és felhalmozási célú bevételeket és kiadásokat, egymástól elkülönítetten, a külön jogszabályban meghatározott rend szerint. A Nemzetiségi önkormányzat elemi költségvetését a Nemzetiségi önkormányzat hagyja jóvá. A Nemzetiségi önkormányzat évente egyszer, legkésőbb a költségvetési határozat elfogadásáig határozatban állapítja meg a Stabilitási tv. 45. § (1) bekezdés a.) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.
A Nemzetiségi önkormányzat költségvetési határozatát úgy fogadja el, és erről információt a pénzügyi ügyintézőnek úgy szolgáltat, hogy az a költségvetésével kapcsolatos tájékoztatási kötelezettségének határidőben eleget tudjon tenni. 
A Nemzetiségi önkormányzat önálló elemi költségvetést készít.
Zalakaros Város Önkormányzata a Nemzetiségi önkormányzat költségvetésére vonatkozóan nem rendelkezik döntési jogosultsággal.
2.2 A költségvetési előirányzatok módosításának elfogadási rendje
A Nemzetiségi önkormányzat év közben gondoskodik előirányzatának módosításáról. Ez vonatkozhat az elért bevételi többletből (pályázaton elnyert összegek, kamatbevételek, pénzmaradvány, központosított és egyéb támogatások stb.) a kiadási előirányzatok felemelésére, illetve a kiemelt kiadási előirányzatok közötti átcsoportosításra.
Az előirányzat átcsoportosításáról a Nemzetiségi önkormányzat határozattal dönt. Az előirányzat módosítást az eredeti költségvetési határozattal azonos szerkezetben kell elfogadni, módosítás esetén egyértelműen megjelölve, hogy melyik előirányzat milyen mértékben módosult. A Nemzetiségi önkormányzat határozatának hiányában az előirányzatok nem módosíthatók.
3. A költségvetési gazdálkodás bonyolításának rendje
3.1 A Nemzetiségi önkormányzat számlái
A Nemzetiségi önkormányzat fizetési számláját az 5/2019. (X.18.) számú határozata alapján a székhelye szerinti helyi önkormányzat által választott számlavezetőnél vezeti, mellyel kapcsolatos adminisztratív feladatokat a KÖH végzi.
A Nemzetiségi önkormányzat gazdálkodásával és pénzellátásával kapcsolatos minden pénzforgalmát saját számláján köteles lebonyolítani. 
A Nemzetiségi önkormányzat működésének általános támogatását a költségvetési törvényben meghatározottak szerint veszi igénybe.
A törzskönyvi nyilvántartásba vétellel összefüggő feladatokat a KÖH látja el.
3.2 A költségvetés végrehajtása
A nemzetiségi önkormányzat gazdálkodásának végrehajtásával kapcsolatos adminisztratív feladatokat a KÖH látja el.
a) Kötelezettségvállalás
Az éves gazdálkodás során a kötelezettségvállalás a Nemzetiségi önkormányzat elnökét, érintettsége, tartós távolléte, akadályozatása esetén az elnökhelyettest illeti meg, amelyért teljes körű felelősséggel tartozik a kiemelt előirányzatok kereteinek betartása mellett.
Kötelezettségvállalás előtt a kötelezettség vállalónak meg kell győződnie arról, hogy a rendelkezésre álló fel nem használt előirányzat biztosítja-e a kiadás teljesítésére a fedezetet. A kötelezettség vállalás csak írásban és a kötelezettségvállalás pénzügyi ellenjegyzése után történhet.
Kötelezettségvállalások nyilvántartása: A nyilvántartást a KÖH vezeti. A nyilvántartás vezetéséhez a kötelezettségvállalások 1-1 példányát a megrendelést, szerződést, megállapodást stb. az aláírást követő 3 munkanapon belül el kell juttatni a KÖH részére.
b) Pénzügyi ellenjegyzés
A kötelezettségvállalás pénzügyi ellenjegyzésére a pénzügyi osztályvezető által kijelölt pénzügyi ügyintéző jogosult.
A pénzügyi ellenjegyzésre jogosultnak az ellenjegyzést megelőzően meg kell győződnie arról, hogy: A jóváhagyott költségvetés fel nem használt, illetve le nem kötött, a kötelezettségvállalás tárgyával összefüggő kiadási előirányzata rendelkezésre áll-e, illetve a befolyt vagy várhatóan befolyó bevétel biztosítja-e a fedezetet. A kötelezettségvállalás nem sérti-e a gazdálkodásra vonatkozó szabályokat.  
Amennyiben a kötelezettségvállalás nem felel meg az előírtaknak, a pénzügyi ellenjegyzésre jogosultnak erről írásban tájékoztatni kell a kötelezettségvállalót, illetve a Nemzetiségi önkormányzat elnökét. Ha a Nemzetiségi önkormányzat elnöke, a tájékoztatás ellenére írásban pénzügyi ellenjegyzésre utasítja az ellenjegyzőt, az köteles az utasításnak eleget tenni. E tényről a Nemzetiségi önkormányzat képviselő testületét haladéktalanul írásban kell értesíteni. 
A pénzügyi ellenjegyzés tényét az ellenjegyző a kötelezettségvállalás dokumentumán „pénzügyi ellenjegyzés” megjelöléssel, aláírásával igazolja.

c) Teljesítés igazolása
A kiadás teljesítésének utalványozása előtt okmányok alapján ellenőrizni és igazolni kell a kiadások jogosságát, összegszerűségét, a szerződés, megrendelés, megállapodás teljesítését.
A teljesítés igazolásának a kincstár által számfejtett személyi jellegű juttatások kifizetését kivéve ki kell terjednie valamennyi kiadásra.
Teljesítés igazolás ellátására a Nemzetiségi önkormányzat elnöke, érintettsége, tartós távolléte, akadályozatása esetén az elnökhelyettes jogosult.
A pénzügyi teljesítésre benyújtott bizonylat teljesítés igazolójának a kifizetés jogosságát, összegszerűségét, a szerződés, megrendelés, megállapodás, egyéb kötelezettségvállalás teljesítését kell aláírásával igazolnia.
Az igazolási kötelezettség végrehajtását 
„A kiadás teljesítésének jogosságát, összegszerűségét, a szerződés, megrendelés, megállapodás teljesítését igazolom„
szöveg megjelölésével és az igazolás időpontjának feltüntetésével kell az arra jogosultnak aláírásával igazolni.
A kötelezettségvállalás alapján elvégzett teljesítés megtörténtét a szolgáltatásnak megfelelő mellékletekkel dokumentáltan (szállítólevél, munkalap, felmérési napló, műszaki átvételi jegyzőkönyv stb.) kell igazolni. Az igazolás történhet a számlán, a kifizetési bizonylaton közvetlenül, illetve a teljesítést igazoló külön nyomtatványon.
d) Érvényesítés
A teljesítésigazolás alapján az érvényesítést a pénzügyi osztályvezető által kijelölt pénzügyi ügyintéző végzi.
Az érvényesítés megtörténtét érvényesítési záradékban kell rögzíteni, amelynek tartalmaznia kell az „érvényesítve” megjelölést, az érvényesítés dátumát, az érvényesítő aláírását.
Az érvényesítő ellenőrzi az összegszerűséget, a fedezet meglétét és azt, hogy a megelőző ügymenetben a vonatkozó jogszabályokban, belső szabályzatokban foglaltakat betartották-e.
e) Utalványozás
A kiadások teljesítésének, a bevételek beszedésének elrendelésére (továbbiakban utalványozás) a Nemzetiségi önkormányzat elnöke, érintettsége, tartós távolléte, akadályozatása esetén az elnökhelyettes jogosul. Utalványozni csak az érvényesítés megtörténte után lehet. Pénzügyi telejésítésre az utalványozás után kerülhet sor.
A kötelezettségvállalás, utalványozás, ellenjegyzés és érvényesítés rendjére, a felelősök konkrét kijelölésére egyebekben – a vonatkozó jogszabályok rendelkezéseinek figyelembevételével – a KÖH által kiadott, a kötelezettségvállalás, ellenjegyzés, érvényesítés és utalványozási jogkörök alkalmazására vonatkozó szabályzatban foglaltak az irányadóak.
4. Számviteli nyilvántartások, adatszolgáltatások, beszámolás rendje
4.1 Számviteli nyilvántartások
A KÖH a Nemzetiségi önkormányzat számviteli és vagyoni nyilvántartásait elkülönítetten vezeti.
A kötelezettségvállalások illetve az előirányzatok nyilvántartásáról bevételeknél forrásonként, kiadásoknál kiemelt előirányzatonként a KÖH, követve az előirányzat módosításokat. A KÖH ellátja továbbá a Nemzetiségi önkormányzat könyvelési, adóbevallási feladatait.
4.2 Beszámolási kötelezettség teljesítésének rendje
A Nemzetiségi önkormányzat belső ellenőrzését külön megállapodás alapján az adott évre vonatkozó szerződés alapján külső szervezet végzi, amelyről, valamint az ellenőrzést végző személyek kijelöléséről a Nemzetiségi önkormányzat képviselőtestülete dönt. 
A beszámolókat a KÖH készíti el a gazdálkodás adatai alapján, melyet megküld a Nemzetiségi önkormányzat elnöke részére, aki a Nemzetiségi önkormányzat testülete elé terjeszti. A Nemzetiségi önkormányzat testülete azt megtárgyalja, és erről határozatot hoz.

III. Egyéb rendelkezések
5. A felek jelen megállapodás  szerződés aláírásával kifejezetten rögzítik, hogy a Települési önkormányzat a Nemzetiségi önkormányzat költségvetési határozata törvényességéért, bevételi és kiadási előirányzatainak megállapításáért és teljesítéséért, illetve egymás kötelezettségvállalásaiért és tartozásaiért felelősséggel nem tartoznak.
6. Jelen megállapodással szerződéssel nem érintett kérdések tekintetében az Nj. tv., valamint Zalakaros Város Önkormányzata képviselő-testületének rendeletei, határozatai és a Nemzetiségi önkormányzat határozatai az irányadóak.
7. A megállapodás szerződés a két testület jóváhagyása után, az aláírás napjától lép hatályba.
8. Az együttműködési megállapodást A közigazgatási szerződést a Települési önkormányzat képviselő-testülete és a Nemzetiségi önkormányzat képviselő-testülete határozatlan időre kötik. Felek kötelezettséget vállalnak arra, hogy jelen szerződést az Nj. tv. 80. § (2) bekezdése alapján szükség szerint, de általános vagy időközi választás esetén az alakuló ülést követő harminc napon belül felülvizsgálják. 
A fenti szerződést Zalakaros Város Önkormányzat Képviselő-testülete a …../2023. (…….….) határozattal hagyta jóvá, Zalakaros Város Német Nemzetiségi Önkormányzata Képviselő-testülete a …/2023. (…....) határozattal hagyta jóvá.

Zalakaros, 2023…………..

